Џандрљив муж/20
2. 

МАГА (ступи), ПРЕЂАШЊИ 

МАГА: Добро јутро, браца. 
МАКСИМ: Бог ти добро дао, Маго. Шта радиш, Маго? 
МАГА: Фала богу, браца, здрава сам. дошла сам, ето, да питам нешто сека Соку. 
МАКСИМ: А шта ћеш је питати. Ако оћеш да те поквари, то уме. 
МАГА: Е, боже, браца, сека Сока је, ето, добра. 
МАКСИМ: Би л’ ти правила бал? 
МАГА: Ето, право да кажем, мрзи ме. Волим на време да легнем. И тако, ето, по цео дан кланцам. 
МАКСИМ: Тако ради свака добра газдарица; а распикуће и ветрогоње мисле како ће се скитати и гди ће се проводити. 
МАГА: Е бога вам, браца, па зашто не би ишла, којој се мили и која, ето, може да стигне. 
МАКСИМ: Гди је та жена, која би могла доспети на бал, ако је добра газдарица? 
МАГА: Ето враг да га зна, друге могу. 
МАКСИМ: Могу, кад не маре за кућу. 

Џандрљив муж